
Slucaj ,,Steftan Mali“: Sve 
laži o caru Sćepanu Malom 


Podeli dobar sadržaj sa prijateljima: 


ČINJENICE O ,,LAŽNOM CARU“ 


Istoriografska priča u kojoj je glavni lik Stefan 
Mali, kao i o stanju u Crnoj Gori prije, za, i 
poslije njega, površna je i nepotpuna. A, stvarna 
priča o Stefanu Malom (Šćepanu Malom) previše 
je kompleksna. 


U godini brojnih jubileja bliži nam se obilježavanje godišnjice jednog 
veoma značajnog događaja iz istorije Crne Gore. Naime, 17.10.2017. 
navršiće se 250 godina od kako je na Opštecrnogorskom zboru 
17.10.1767. Stefan Mali svečano proglašen za vladara Crne Gore. 
Obilježavanje ovog velikog i značajnog jubileja prilika je da se uradi 
ono što je davno trebalo uraditi — postaviti crnogorskog vladara 
Stefana Malog na najviši pijedestal. To mu po zasluzi i pripada. lako je 
Crnom Gorom veoma uspješno vladao 1767-1773 i dalje je "persona 
non grata”, puna dva i po vijeka. 

Faksimil naslovne strane knjige Stefana Zanovića o Stefanu Malom, 


j 
zla 
P Bella 


publikovane 1784. u Parizu i portret iz te knjige, koji se pripisuje 
Stefanu Malom (nemali broj smatra da je to zapravo portret Stefana 
Zanovića koji je bio opčinjen Stefanom Malim). 


O crnogorskom vladaru Stefanu Malom postoji potpuna 
kontradiktornost između istoriografskih fakata i stava koji je o njemu 
zauzela zvanična istoriografija a koji je izgrađen objedinjavanjem 
mnoštva neistina koje su izrečene na račun Stefana Malog. “Pisali su 
za njega da je varalica, protuva, ludak, kukavica, šarlatan, prevarant, 
brodjaga, obmanščik, vetrogonja, lažov, skitnica.” Pisali su i da je bio 
despot, da je bio slabić u fizičkom i svakom drugom smislu, da je bio 
nepismen, mutav, nakaza, čovječuljak nesposoban za bilo što, da je 


bio sklon jelu i piću. 


Istoriografska priča o Stefanu Malom i stanju u Crnoj Gori prije, za, i 
poslije njega, površna je i nepotpuna. Na današnji je dan i dalje na 
snazi karikaturalna priča kako je jednog dana u tradicionalnu, 
patrijarhalnu, junačku i čojsku Crnu Goru došao nepismeni i mutavi 
travar, strašljivi skitnica sklon igri i zabavi, jelu i piću, koji je u nekoj 
zabiti udario šakom o sto i izgovorio da je baš on vaskrsli ruski car 
Petar III, da bi odmah nakon toga postao neprikosnoveni gospodar 
Crne Gore. A, stvarna priča o Stefanu Malom je previše kompleksna. 
Za najveći dio stručne i laičke javnosti Stefan Mali je najviše zastiđe u 
istoriji Crne Gore — na osnovu presude“ koju su mu izrekli 
istoriografija i književnost. Međutim, kad se sagledaju faktografski 
evidentirani rezultati njegove šestogodišnje vladavine proizilazi de je 
Stefan jedan od najznamenitijih vladara u cjelokupnoj crnogorskoj 
istoriji. Rezultate Stefanove vladavine istoriografska literatura gotovo u 


potpunosti zanemaruje i prednost daje neistinama. “Stariji istoričari 

Zadnji komentari 


> Slobodan Ha Važni 


razlozi zbog kojih je 
dobro jesti kiseli 
kupus 


> Mina Ha 175 godina 


proizvodnje stakla u 
Pomoravlju 


> Solomon Ha 


Kompletna ishrana 
kod gastritisa — šta 
jesti, a šta 
izbegavati?! 


> Slavica Ha 7 


znakova da treba da 
smanjite unos hleba 


> Tatjana Ha 14 


pravila za odlazak u 
crkvu (starac 
Kleopa) 


> Lejla Ha Kako osetiti 


krvni ugrušak, ko je 
pod najvećim 
rizikom i kada 
potražiti pomoć 

Vidjeli su u njemu avanturistu i samozvanca, koji je prekinuo vladavinu 
kuće Petrovića. Noviji istoričari koji su se, uglavnom uzgredno, bavili 
Šćepanom Malim, isticali su njegovu državničku mudrost, koji je nizom 
mjera učvrstio vlast i uspio da zavede red i mir u Crnoj Gori. Takvi 
površni zaključci o Šćepanu Malom održali su se i do danas u našoj 
nauci.” 


“Gotovo ni o jednoj ličnosti iz istorije Crne Gore nije toliko pisano na 
našem i stranim jezicima — ruskom, italijanskom, francuskom, 
engleskom, nemačkom, češkom, turskom — koliko o Šćepanu Malom. 
O njemu su objavljivane vesti u novinama i godišnjacima: Annual 
Register, Le Courier, C16. Begomoctn, M. BenomocTu. Objavljene su i 
zbirke dokumenata iz Historijskog arhiva Dubrovnika, Arhi va spoljnih 
poslova Rusije, Državnog arhiva Venecije i Historijskog arhiva Zadra, 
pa i pored toga o ovoj znamenitoj i harizmatičnoj ličnosti nije rečeno 
sve ono što je trebalo da se kaže, niti je njego vo delo predstavljeno 
onako kako je moglo da se predstavi.“ 


Neistina je da se zvao Šćepan Mali: 


Na otisku njegovog pečata ćirilicom je ispisano: B.(ožjom) M.(ilošću) 
Stefan Mali. (vidi sliku) 


Neistina je da je Stefan Mali bio Srbin, Hrvat, Rus...: 


Stefan M. Ljubiša u pripovjetci 
“Šćepan Mal” kroz lik 
Teodosija Mrkojevića zavapi 
kako Stefan Mali barem ne bi 
“koji ostatak Nemanjića, 
Balšića, Crnojevića, ni po jada, 
no lažac iz bijela svijeta koji 
nema ni doma ni roda.“ Ono 
što je Ljubiša prizivao da bude 
tvrdio je istoričar dr. Dušan 
Lekić. 

"Interesantna je istorija ovog Otisak pečata Stefana Malog 
čovjeka. Sinovac Balše Il, pod 

čijom vlašću se nalazaše Kroja u Albaniji, predak je Šćepana Malog.“ 


Ovaj Balšić, navodi Lekić, odlazi u Veneciju da kod ruskog 
ambasadora pri Mletačkoj Republici prevede na ruski jezik svoja 

dokumenta, i da po obavljenom poslu ode u Kotor a odatle u manastir 
Stanjeviće đe ga dočekuju vladika Sava i glavari. "Kad su glavari 
pregledali dokumente, oni se uvjere da je >Balšić< zakoniti nasljednik 
prestola Crne Gore, pozovu Savu da mu predadu svetovnu vlast, a 
narodu objave da je Balšić njihov zakoniti gospodar.“ 


Sinovac Balše II pod čijom vlašću je bila Kroja je Konstantin, sin 
Đurađa |. Konstantin i njegov polu(brat) Đurađ imali su najmanje po 2 
sina. Konstantinov grb je dvoglavi orao a ne vučja glava. Balšići nijesu 
izumrli 1421. smrću Balše Ill, kako tvrdi zvanična istoriografija. U 
Ulcinju je do 1917. postojala nadgrobna ploča koju je 1563. podigao 
Đurađ Balšić, sebi i naslednicima. Na njoj je bio isklesan dvoglavi 
orao. Taj grob je mogao podići samo neki potomak Konstantina 
Balšića, ili njegovog (polu) brata Đurađa. S obzirom da je na 
nadgrobnoj ploči bio isklesan dvoglavi orao, Konstantinov grb, to 
upućuje na njegovo potomstvo. 


Grb Stefana Malog takođe je dvoglavi orao. Arhimandrit Avakum 
Milaković pričao je kako je Stefan Mali jednom prilikom na gradskim 
bedemima Kotora vidio “grb srpskoga kralja Stefana Silnoga. Kad je 
vidio ovaj grb počeo je plakati." Nije Stefan Mali zaplakao zato što je 
vidio grb Stefana Nemanjića, nego će prije biti da je zaplakao zato što 
je vidio dvoglavog orla — svoj grb, i kako izgleda grb svojih predaka 
Balšića. 


Mlečani su jednom prilikom poslali Stefanu serdara Bujovića da ga 
podmiti, da ide iz Boke da ih ne zavađa s Turcima. Stefan ga vrati “s 
ovakvom porukom: da među njima nema mira dok mu ne pošlju 
ključeve od Budve, Bara, Drača i Ulcinja, koje su Mlečići prevarom 
oteli Balšićima, pak tri prodali Otomanoviću." Jedan dubrovački 
doušnik obavještava Malo vijeće: "Lesandro Britvižić, Vlah, sudit 
(podanik) mletački došo je u mene u kući i kada smo se našli sami 
reko mie — da znaš što ja znam i što meni govori zar Stiepan Mali liepo 
bi me tvoja Gospoda darovali, (j)er rečeni Stiepan Mali misli otet 
zemlje koje su crnogorske... Istovremeno kada je ova vest saopštena 
dubrovačkoj vladi, Stjepo Sauličić je izjavio pred jednim 
malovećnikom... da Šćepan Mali okuplja vojsku sa kojom namerava 
da zauzme i opljačka Vitaljinu i Konavle. Kada je upitan ‘zašto to 
hoće’, odgovorio je — za to što je to njegova starevina.“ Ovi primjeri idu 
u prilog tvrdnji da je Stefan Mali bio Balšić. 

U Dubrovniku je većina velikaša s ovih prostora deponovala 
dragocjenosti na čuvanje. Među njima su i Nemanjići, Brankovići, 
Kosače... Stefan Mali 1771. traži od Dubrovčana da mu pošalju neke 
sablje i mačeve s dragim kamenjem, i “ikonu sveta bogorodice koja je 
bila u sroskom dvoru i ona je s kamenjem; i druge troje mošti koje su 
prišli (Z) Smedereva i iz Blagaja i pošli mi dva štita i pošli te kacige ali 
i imenom pancire; to je ostalo podavno. Što nijeste potrošili donesite a 
što ste potrošili za to ćemo vidjet lijepo.“ Stefan je imao na umu blago 
koje je despot Đurđe Branković deponovao kod Dubrovčana 1445., 
koje mu oni izgleda nijesu vratili. Takođe misli i na predmete koje je 
deponovao herceg Stjepan Vukčić Kosača. Jelena Balšić takođe je 
deponovala novac i druge dragocjenosti u Dubrovniku. Njen kancelar 
je 1423. deponovao 2000 dukata, a 1436.: “U Dubrovnik je došla lično 
i pohranila svoje dragocjenosti, nakite, srebro, zlato, biser i drago 
kamenje.“ Stefan je tražio da mu predaju te dragocjenosti na osnovu 
srodničkih veza Balšića s Kosačama i Brankovićima. 


Pojedini Stefanovi sagovornici su tvrdili da je bio visokog roda, a i neki 
njegovi postupci i izgovorene riječi su na to upućivali. S obzirom na 
neistine i nepoznanice o Stefanu Malom i Balšićima zvuči 
nevjerovatno da je Stefan mogao biti Balšić. Još je nevjerovatnije “što 
uporno i pismeno i usmeno tvrdi da ima sedmoricu braće, misleći 
pritom na vladare Austrije, Engleske, Holandije, Pruske, Poljske, 
Švedske i Mletačke Republike, spremnih da mu u svako doba pruže 
pomoć i to po božjoj zapovesti, protiv neprijatelja svete Hristove vere.” 
Georgije Merk je u izvještaju carici Katarini II zapisao da je Stefan Mali 
“govorio da mu je Bog podario sedmoricu braće (kraljevi i carevi 
Evrope) koji umesto običnih imaju gvozdene zube." Stefan je ovim 
želio reći da su mu vladari navedenih zemalja braća, odnosno 
srodnici. Da li je ovo fantazija ili je zaista tako? Neka odgovor bude u 
stilu Stefana Malog — još nije vrijeme da se to otkrije. Uskoro će biti 
završen rad na genealogiji Balšića i javnosti će naročito biti 
interesantni podaci koji govore o porijeklu dinastije Balšić. Tada će se 
viđeti da li je moguće da je Stefan Mali mogao imati sedmoricu braće 
koji imaju “gvozdene zube“, tj. careve i kraljeve Evrope. Naravno, to je 
moglo biti samo ako je pripadao dinastiji Balšić. Nije Stefana Malog 
preporučila sličnost s ruskim carem Petrom III (niti mu je bio sličan) da 
postane gospodar Crne Gore. Stefan je postao go spodar Crne Gore 
zato što je bio potomak Balšića. 

Za Stefana Malog 
su govorili (ili on 
sam) da je iz 
Trebinja, Mostara, 
Bosne, Like, 
Dalmacije, Janjine, 
Austrije... Neki su 
u njemu prepoznali 
austrijskog 
dezertera Jovana 
Čuka, rodom iz 
Like. Stefan je 
jednom prilikom 


Manastirska crkva sv. Nikole u Donjim Brčelima 


rekao da se zove 
Stevan Tesac, a Dolgorukovu je sredinom 1769. izjavio da je od 
Rajčevića (Rojčevića ili Raičevića) iz Dalmacije, što niko nije uzeo za 
ozbiljno. Znao je reći i da je Crnogorac. Dr. Dragoje Živković je tvrdio 
da je Stefan “mogao biti autentični Crnogorac i niko drugi. Pri pokušaju 
da mu se odredi bliži zavičaj, moglo bi se reći da je bio rodom iz 
Crmnice." Pjesnik Vito Nikolić ističe da je Stefan naredio da se sve 
dragocjenosti iz manastira u Cetinju i Stanjevićima prenesu u manastir 
u Donjim Brčelima, đe je kasnije prenio i prijestonicu i đe je sahranjen. 
“Sve ove istorijske činjenice upućuju na logičan zaključak da su dalji ili 
bliži Šćepanovi preci bili porijeklom iz Crmnice i da je on dobro znao 
neke stare istine i odnose. Jer da je bio stranac, pa baš i glavom ruski 
car Petar Ill, niti bi imao kakvog razloga niti bi se uopšte usudio da 
ovako surovo opustoši dva “stona manastira crnogorskih mitropolita — 
cetinjski i stanjevićki — na račun brčeoskog. A Šćepan je u tome 
pustošenju bio dosljedan i išao je zaista do kraja. lako je, na primjer, 
bio odvojio crkvenu od svjetovne vlasti, on se ipak živo zauzimao da 
za nasljednika već ostarelog vladike Save bude izabran neko iz 
Crmnice, pa je konačno i, valjda, kompromisno, taj izbor pao na 
Savinog sestrića Arsenija Plamenca, dakako — Crmničanina! Ovo, 
naravno nije moglo da znači ništa drugo nego da bi ubuduće, i sjedište 
mitropolije, baš kao i državna prestonica, trebalo da bude u Donjim 
Brčelima.“ Stariji istoričari, piše Dušan Vuksan,tvrde, da je patrijarh 
Vasilije na molbu mitropolita Save posvetio Arsenija Plamenca za 
vladiku, ali to ne izgleda mnogo vjerovatno... Biće vjerovatnije, da je 
patrijarh posvetio Plamenca za vladiku po zapovijedi Šćepana Malog“, 
a to je uradio zato “što je Plamenac bio Crmničanin, gdje se Šćepan 
osjećao kao kod svoje kuće." Stefan nije za mjesto stolovanja izabrao 

Cetinje nego Donje Brčele, koje su na samoj granici s Mletačkom 
republikom i na puškomet od turske granice. Postavlja se pi tanje — je 
li Stefan došao na svoje (kako je tvrdio Nikolić), jer “su dalji ili bliži 
Šćepanovi preci bili porijeklom iz Crmnice i da je on dobro znao neke 
stare istine i odnose." Stefan jeste došao iz nekog mjesta s Hrvatskog 
primorja, naglasak iz tog kraja nije mogao skriti i njegovi sagovornici 
su taj na glasak prepoznavali. Međutim, to ne znači, kako se smatra, 
da je bio Srbin iz Dalmacije, Bosne, Hercegovine, Like, Krajine, niti da 
je bio Hrvat. Ništa logičnije nije nego zaključiti da je Stefan potomak 
iseljenog Crnogorca, tj. Crmničanina. U Hrvatskoj postoji veliki broj 
potomaka onih koji su se s ovih prostora tamo iselili. U Peroju, u Istri, 
potomci iseljenih Crmničana se i danas, gotovo 360 godina od kako su 
se 1657. njihovi preci tamo iselili, izjašnjavaju kao Crnogorci a kamoli 
da nijesu u vrijeme kada je Stefan Mali došao u Crnu Goru. 


Knez Dolgorukov je 1769., po legendi, raskrinkao Stefana Malog kao 
varlicu, da nije “vaskrsli“ ruski car Petar III. Naši su preci to znali i 
ranije, što se vidi iz izvještaja ruskog zvaničnika Georgija Merka carici 
Katarini II, koji je uputio iz Beča 6/17 septembra 1768. Merk je upućen 
u Crnu Goru sa zadatkom da ukaže Crnogorcima da Stefan nije Petar 
IIl i da ga proćera iz Crne Gore, kao i da im u ime carice zaprijeti da će 
ona uskratiti svaku pomoć ako ne ispune njenu zapovjest. Oni su, 
izvještava Merk, “s tugom na licu odgovorili da sve znaju, da su krivi i 
da se kaju što su razgnevili caricu primivši i uvaživši Šćepana Malog 
kao Petra III. Sada su i oni uvereni da je sve to laži da ne liči na istinu. 
Prevareni su jer on nije Petar III.“ Iz izvještaja ruskog pukovnika 
Jezdimirovića (o njegovoj misiji u Crnoj Gori krajem 1768) vidi se da je 
krajem iste godine Katarina II znala odakle je porijeklom Stefan Mali. 
U izvještaju/podsjetniku “su zapisane sledeće caričine reči: On 
(Šćepan Mali) može svojim oružjem da stvori novu nezavisnu državu 
na štetu nevernika... Nema takvih prepreka koje, uz razdvajanje 
turskih snaga, ne mogu prevazići njegov blistavi duh i velika ljubav 
prema otadžbini". Carica je s “osobitom blagonaklonošću slušala o 
njegovim slavnim delima; da su ista za njegovu otadžbinu do sada bila 
od tolike koristi da traže od njega i konačni svršetak; da ovaj svršetak 
jeste oslobađanje zemlje iz ropstva, što će predstavljati vrhunac 
njegove slave". U podsjetniku se još jednom pominje “slava koju će 
steći u svojoj otadžbini“. Jezdimirović je “doslovno zabeležio sve što je 
Katarina Velika poručila Šćepanu Malom i što je trebalo da mu saopšti 
u četiri oka.“ Pod “otadžbinom“ se misli na Crnu Goru, što će reći da je 
Stefanu Crna Gora bila otadžbina a ne domovina i da je Crnogorac 

Koji je rođen izvan Crne Gore. Dakle, od septembra 1768. u Rusiji 
znaju da Stefan nije “vaskrsli“ Petar Ill, a od kraja iste godine znaju da 
je Crnogorac a ne Rus. Rusi su znali pravi Stefanov identitet ali do 
današnjeg dana neće da ga otkriju. U pismu crnogorskih glavara 
nekom turskom zvaničniku, 1768. piše: “Čuli smo od Šćepana Malog 
kako za sebe kaže da je Crnogorac." 


Neistina je da je Stefan Mali bio samozvanac: 


Od brojnih neistina izrečenih na račun Stefana Malog najkrupnija je da 
je bio samozvanac, da je samoinicijativno došao u Crnu Goru. S njom 
u vezi je i neistina da je bio lažov, varalica koji se dosjetio da se 
predstavi kao vaskrsli ruski car Petar III koji je 1762. ubijen po 
naređenju njegove supruge Katarine Velike (Katarine II). Besmislena 
priča o Stefanu Malom skoro je kompletirana kada se još doda i laž da 
je bio skitnica koji je sa zavežljajem preko ramena došao u Crnu Goru 
i preuzeo vlast. Istina je potpuno drugačija. U Cetinju je 17. 10. 1767. 
održan Opštecrnogorski zbor (narodna skupština) — na čijim 
zasijedanjima učestvuje narod i narodni glavari, s jednakim pravom 
svakog učesnika da odlučuje o svim važnim pitanjima 
međuplemenskih odnosa. Ovaj zbor u Cetinju “je bio najmasovniji 
narodni zbor u istoriji Crne Gore XVIII vijeka. U prisusustvu četiri 
hiljade ljudi, ili svakog odraslog Crnogorca”, Stefan Mali je proglašen 
za crnogorskog gospodara. To “travar — skitnica“ nije mogao sam 
ostvariti. Dolazak Stefana Malog u Crnu Goru organizovala je grupa 
crnogorskih vladara i svještenika, uz veliku podršku Rusije. Jevrem 
Brković je pravim imenom nazvao način na koji je Stefan Mali došao 
na vlast: “Tako je okončan jedan državni puč (ili udar), izveden bez 
prolivanja krvi, kojeg se niko ne usuđuje nazvati pravim imenom — 
pučem! Vladavina započeta tim pučem trajala je sedam godina. 
Šćepan je dokazao, a narod i većina glavara prihvatili, da Crna Gora 
može i bez Petrovića, da je u državnom i civilizacijskom smislu za tih 
sedam Šćepanovih godina više urađeno nego za sedamdeset 
vladikatskih i teokratskih! Zašto se niko ne usuđuje pojavu Šćepana 
Malog nazvati pučem odnosno državnim udarom bez prolivene krvi, 
što je za ono vrijeme evropski kuriozitet? Njegova je vladavina trajala 
6 a ne 7 godina. Stefan je u Crnu Goru došao 1766.,uoči rusko- 
turskog rata 1768-1774. “Čim je Turska objavila rat Rusiji, ruski dvor 
dao se na organizovanju ustanka pokorenih naroda Balkana.” Rusi su 
objavili rat Turcima da bi ostvarili svoje interese, a Crna Gora nije ušla 
u rat zbog ruskih nego zbog sopstvenih interesa. Deset mjeseci prije 

nego što je Rusija zaključila mir s Turskom Stefan Mali je likvidiran. 
Svojevremeno je knez Dolgorukov “po odobrenju svoje carice, obećao 
narodu da će Rusija prilikom zaključenja mirovnog ugovora sa Portom 
preuzeti na sebe brigu o daljoj sudbini pravoslavnih hrišćana u Turskoj 
Carevini.“ Međutim,“Rusija se pomirila s Turčinom bez Crne Gore... Ni 
u slavnom za Rusiju miru u Kučuk-Kajnardži — nijedne mrtve reči o 
Crnoj Gori!" Upravo u Stefanovo vrijeme Crnogorci “prvi i jedini put od 
1711. ne prihvataju rusku „bratsku ponudu“ da ratuju za tuđ račun.” 
Zbog toga: “Tradicionalno rusko — crnogorsko prijateljstvo ohladilo se 
u vrijeme posljednjeg rusko-turskog rata 1768-1774. godine. Rusi su 
bili nezadovoljni zbog neangažovanja Crnogoraca na njihovoj strani u 
ovome ratu, a crnogorski glavari bili su zlovoljni na rusku vladu, što 
mirovnim govorom u Kučuk-Kajnardžiju 21. jula 1774. nije obuhvaćena 
i Crna Gora." 


Da Stefan Mali nije 

samoinicijativno 

došao u Crnu Goru 

jasno se vidi iz jedne 

više nego zagonetne 

misije igumana 

Teodosija Mrkojevića. 

Vladika “Vasilije se 

uputio u Rusiju, treći i 

poslednji put, 1765 

god. u pratnji Otisak pečata Konstantina Balšića, gospodara 
jeromonaha Josifa Kroje 

Vukićevića | 

jerođakona Petra Petrovića. Za svoga pratioca bio je odabrao i 
Teodosija Mrkojevića, koji ga je pratio do Beča, ali nije produžio put za 
Petrograd. Vratio se u Istru u okolinu Pule, gdje se zadržao sve do 
Vijesti o smrti vladike Vasilija.“ U Istri je Teo disije boravio u Peroju — 
selu koje su naselili Crnogorci još 1657. Dok je crnogorska delegacija 
stigla u Petrograd i tamo boravila, i dok je do Teodosija stigla vijest da 
vladika Vasilije Petrović više nije među živima proteklo je više mjeseci, 
zagazilo se duboko u 1766. kada je i Stefan Mali iz Boke Kotorske 
ušao u Crnu Goru, moguće u društvu Teodosija Mrkojevića. 


Okolnosti slučaja, zagonetno Teodosijevo držanje, i pojava Stefana 
Malog u Crnoj Gori — upućuju na pretpostavku da vladika Vasi lije nije 
naprasno umro od bolesti nego da je bio likvidiran, vjerovatno otrovan. 

Projekat ustoličenja Stefana Malog za vladara Crne Gore bio je 
uveliko u toku. 


Neistina je da je Stefan Mali bio kukavica: 


Nije istina da je Stefan “kada je je privukao na sebe veću silu od one 
sa kojom je sam raspolagao, bio kukavica kako je predstavljen u 
istoriografiji i književnosti.“ Poznati engleski godišnjak Annual Register 
1768. pohvalno je pisao o hrabrom držanju Crnogoraca i Stefana 
Malog u okršaju s Turcima. Izvjesni turski general je “otvoreno priznao 
da su se Stefan i njegove pristalice borili sa najvećom odlučnošću“ a 
Stefan Mali, piše u časopisu, svojim “držanjem nije osramotio izbor 
onih kojima je komandovao, imao je sreću da se spase iz ove krvave 
borbe i sa ostatkom svojih pristalica povukao se u nepristupačne 
delove planina, koje su u međuvremenu opkolili Turci, koji su nastavili 
svirep rat, paleći i uništavajući sela u dolinama i u podnožju planina, 
ubivši mnogo stanovnika, bez obzira na starost i pol.“ Odmah po 
odlasku turske vojske “Stefan je sišao iz svojih skloništa i pojavljivao 
se javno kao i ranije, a priča se da su broj i privrženost njegovih 
pristalica svakim danom sve veći." Poslije sukoba s Turcima u Ostrogu 
i Crmnici, u nekim mletačkim dokumentima Stefan je označen kao 
sramni bjegunac. “Kod nas je to prihvaćeno iz neznanja ili mržnje 
prema njemu, ili iz nekog drugog razloga. Zato što nijesu bila poznata 
dokumenta o Stefanu Malom za “neuspjeh“ u ratu bilo je “bolje optužiti 
jednog čoveka — i to “lažu“ i “skitnicu“, nego jedan narod. Tako je, 
usled neznanja, naneta nepravda i tom čoveku i tom narodu.“ Bilo je i 
onih koji su prećerivali u pohvalama o Stefanovom junaštvu, kao npr. 
fra Luka Vladimirović koji u izvještaju makarskom biskupu Blaškoviću 
piše: “da turski napad na Crnogorce 1768. godine nije uspio, uprkos 
brojčanoj turskoj nadmoći, i da su Turci lažno slavili pobjedu.“ On hvali 
junačke pobjede Crnogoraca, i navodi da je Stefan ubio “tri stotine 
Turaka vlastitom rukom...“ Andrija Luburić navodi: “Šćepan je davao 
primjer u junaštvu”. 


Neistina je da je Stefan Mali bio nesposobni čovječuljak: 


Nije istina da je Stefan Mali bio slabić u fizičkom i svakom drugom 
smislu, da je bio nesposobni čovječuljak. Može se pretpostaviti da je 
Stefan imao vojnička znanja, da je bio oficir. “Sakupio je sav narod 
sposoban za oružje i podelio ga u bataljone. Izabrao je oficire da ih 
predvode i ustanovio izvidnice i znake obaveštenja.“ S vojskom koju je 
okupio “redovno je održavao vojne vežbe; pripremajući se za odbranu 


https://www.bastabalkana.com/2017/07/slucaj-stefan-mali-sve-lazi-o-caru-scepanu-malom/ 10/16 


11/30/21, 1:20 AM Slučaj "Stefan Mali": Sve laži o caru Šćepanu Malom 
od Turaka, naredio je da se na istaknutim mestima sagrade kule 
stražarnice, da se u Ostroškom klancu iskopaju šančevi i da se put od 
Nikšića prema Podgorici, kuda treba da prođe bosanski vezir sa 
vojskom, razvali, odnosno da se po njemu povale balvani. Navedenim 
činjenicama trebalo bi, možda, dodati još jednu — Šćepan Mali je bio 


M 


izuzetno dobar jahač.“ Kada je knez Dolgorukov napuštao Crnu Goru 
zaputio se ka Jazu đe ga je čekao brod. U dnevniku je zapisao da je 
Stefanu Malom dao patent i mundir ruskog oficira, barut, sukno i druge 
stvari. “Kada je pao mrak, krenuli smo niz krševita brda i provalije 
prema morskoj obali. Pratio nas je Šćepan Mali. Ja bih se, bez svake 
sumnje, sunovratio u ponor da nije bilo odličnog poznavaoca tih 
krajeva — Šćepana Malog — koji me takoreći nosio na rukama iako 
smo se spuštali niz brda, skačući s kamena na kamen i pridržavajući 
se za dračavo žbunje.“ Dolgorukov je ovom zabilješkom u svom 
dnevniku anulirao sve podmetnute priče o Stefanu Malom kao 
čovječuljku, slabiću u fizičkom i svakom drugom smislu. Drugi 
Stefanovi savremenici takođe ga opisuju kao čovjeka srednje, 
prosječne visine, pritom ističući neke njegove vrline. Mletački 
zvaničnik Morozini za Stefana je govorio da je “ličnost plemenitog i 
uglednog ponašanja“ kao i “čini se da nije na spisku vladara, ali 
pokazuje da je prodoran i vrlo promućuran državnik ... Okružen je 
opštom pažnjom.“ Po Mlečaninu Domeniku Paleologu, Stefan je 
srednjeg rasta i “govori izražajno i ubedljivo, koristeći poslovice. Sa 
lakoćom se izražava i brzo shvata. Vešto izlaže svoja znanja." M. A. 
Bubić, pukovnik mletačke policije rodom iz okoline Budve, ustanovio je 
da je Stefan sličan portretu cara Petra Ill i da mu je “visina stasa 
obična." Mletački pukovnik Štukanović za Stefana kaže da je “srednjeg 
rasta“ i da je kaluđer. Za razliku od drugih koji su upoznali Stefana i o 
njemu imali lijepo mišljenje, Štukanović ga je ocijenio kao čovjeka 
prostog roda i prostačkih manira. “I pored sličnosti s portretom cara 
Petra III, koji je imao prilike da vidi, Štukanović je zaključio da Šćepan 
Mali nije osoba za koju se izdaje.“ Štukanovićev izvještaj se “u mnogo 
čemu razliku je od Bubićevog, mada su i jedan i drugi napisani oktobra 
1767.“ Po Bubiću “Šćepan Mali je osoba uzvišenog duha, koji sa 
svojom poslugom govori nemački; a po Štukanoviću, čovek prostačkih 
manira koji nema pojma o političkim i državnim idejama. Kome 
verovati? Šćepanu Malom svakako. Zato što je svojim lukavstvom 
nadmudrio poznato venecijansko lukavstvo.” Zabilježen je i Stefa nov 
opis koji je dao Giuseppe Fose/ Đuzepe Fosa, mletački vojnik rodom 
iz Štajerske koji je dezertirao i pobjegao kod Stefana Malog, da bi se 
opet vratio u Kotor đe mu je suđeno za dezerterstvo. Fosa, Stefanov 

čuvar u manastiru kad ga je "zatvorio" Dolgorukov, na sudu je opisao 


...con barba e mustachi di color brun di statura ordinaria, 
d'etta per quanto compresi di 36-37 anni, non grasso, e nella ciera piu 


Stefana: 


tosto macilente." (imao je bradu i brkove braon boje, prosječne je 
visine, ima otprilike 36-37 godina, nije krupan i ima suvonjavo lice). 
Sličnost između Stefana i cara Petra III vidio je i nepoznati 
Venecijanac. “Što se tiče njegove spoljašnjosti, već sam ranije 
naglasio, ako se izuzme jedan madež, neznančevo lice u potpunosti 
odgovara carevom portretu, a njegova starost od blizu 40 godina 
savršeno se poklapa sa godinama Petra Ill.“ Po arhimandritu 
Avakumu Milakoviću, “rasta je srednjega i u tijelu je suvonjav, godina 
će imati poviše od trideset.“ U jednom mletačkom izvještaju piše: “taj 
stranac je srednjeg rasta i mršav“, a jedan od oficira iz pratnje 
Dolgorukova je u svom dnevniku zapisao “rasta je srednjeg.“ Po 
hercegnovskom trgovcu Savu Vukoviću: “lica je dugog, rasta srednjeg, 
zgrbljen, mršav, tako ružan da nikada ružnijeg čovjeka nijesam vidio. 
Bio je na konju i stalno mlatarao rukama kao ludak.“ Potpuno 
drugačije ga je vidio Budvanin Stefan Zanović, koji je, zasigurno, lično 
upoznao Stefana Malog. Zanović je bio avanturista “par excellence“, 
evropska klasa prevaranta, veliki zavodnik i čest gost na evropskim 
dvorovima. Bio je čovjek od stila, istančanog ukusa i osjećaja za lijepo. 
Zato, njegov opis Stefana Malog ima posebnu vrijednost. “Što se, pak 
spoljašnjosti tiče, Šćepan Mali nije imao nikakve sličnosti sa Petrom 
IIl: bio je mlad, lijepih, živih očiju, osrednjeg stasa, ali dobro građen.“ 
Sima Milutinović je zapisao: “bio je osrednjega porasta, lijepa stasa 
(struka), prikladna lica, smeđe masti, merke kose, berkah i očih; 
jezdak (konjik) dobar, i okolo trideset godištah je imao kad je došao u 
Cernu Goru." Milorad Medaković navodi: “Šćepan Mali, bio je osobite 
odvažnosti, zrelog duha, dosjetljiv, energičan i pravedan. On je bio 
srednjeg uzrasta, jakog sastava, plava lica, no rumena, smeđe kose i 
brkova, i imao je oko 40 godina.“ Po Dimitriju Medakoviću: “bio je 
zgodna rasta, prikladna lica, smeđe boje, a mrke kose, brkova i očiju; 
kad je došao u Crnu Goru, imao je oko 30 godina.“ lako zadnja trojica 
nijesu bili Stefanovi savremenici, nijesu bezvrijedni opisi koje su dali. 
Svi koji su opisivali Stefana Malog saglasni su da je bio srednjeg rasta 
a ne čovječuljak. Bio je i dobro građen, kako navode Zanović i drugi, i 
poprilično snažan — jer je Dolgorukova “niz krševita brda i provalije... 
takoreći nosio na rukama iako smo se spuštali niz brda, skačući s 
kamena na kamen i pridržavajući se za dračavo žbunje.” Kratak opis 
Stefana Malog nalazi se i u engleskom časopisu Annual Register iz 


https://www.bastabalkana.com/2017/07/slucaj-stefan-mali-sve-lazi-o-caru-scepanu-malom/ 12/16 


11/30/21, 1:20 AM Slučaj "Stefan Mali": Sve laži o caru Šćepanu Malom 
1767. “Ovaj avanturista, koga opisuju kao čoveka lepe spoljašnjosti i 
velikog govornika...“ 


Neistina je da je Stefan Mali bio nepismen i mutav: 


Stefan Mali je bio poliglota. Sebastijan Morozini je na osnovu 
izvještaja koje je posjedovao tvrdio: “da mu je izgovor potpuno 
slovenski, da govori nemački — na tom jeziku je razgovarao sa jednim 
našim vojnikom, koji je služio u austrijskoj vojsci — i francuski, kao i 
druge jezike a ne samo ruski.“ Po arhimandritu Milakoviću Stefan 
“govori jezike srpski i hrvatski, koji je sličan srpskome, njemački, 
francuski i italijanski“, a po Zanoviću “govorio je više jezika, sa 
otmenošću i lakoćom. Bilo je i onih koji su govorili da Stefan zna 
“samo bosanski i turski.“ Ruski izaslanik Merk smatrao je da je Stefan 
“Turčin iz Bosne“ i da o “njegovom poreklu svedoči i činjenica da 
pored bošnjačkog i u Crnoj Gori uobičajenog ilirskog jezika druge 
jezike ne zna, a povrh svega toga i tursko pismo kojim se on loše 
služi, sve to potvđuje.“ Dakle, "mutavi skitnica“ je govorio: njemački, 
italijanski, francuski, ruski, i turski jezik (slabije). 


Neistina je da je Stefan Mali bio izjelica i pijanac: 


Pop Andrija Đurašković, savremenik Stefana Malog, tvrdio je da u 
svijetu nema jeftinijeg cara od njega. Dnevni troškovi gospodara Crne 
Gore bili su oka hleba, pola oke mesa i dva diplaša da mu po jedan 
sat dnevno sviraju na diple. Jednom prilikom je od Dubrovčana tražio 
2000 barela vina, i moguće je da su ga zbog toga proglasili pijancem. 
Konte Marko Ivelić, Bokelj, kasnije je objasnio Dubrovčanima zašto je 
Stefan od njih tražio vino. “A što vam je isko dvije tisuće barjela vina, 
nije hotjelo rijeti da mu je potreba od vina nego za zlamenje od krvi 
Koje je dužan svaki krstjanin proliti za svetu vjeru.“ 


Neistina je da je Stefan Mali bio skitnica i protuva: 


Osim što je bio izuzetno skroman bio je i uglađen i odlikovao se 
gospodskim manirima. Stefanovi savremenici, kao npr. Morozini, 
Bubić, Zanović... tvrdili su za njega da je plemenitog roda. Primijećeno 
je da je često mijenjao košulje i održavao ličnu higijenu. Poslije obroka 
bradu nije čistio podlakticom nego ubrusom. Stefan je “svojim 
držanjem i otmenim ponašanjem, na narod ostavio utisak više ličnosti i 
od samog cara.“ 


Neistina je da je Stefan Mali stanovao u manastiru: 

Nije istina da je Stefan stanovao u manastiru sv. Nikola u Donjim 
Brčelima, jer je stanovao u kući koja je u tom selu izgrađena za 
njegove potrebe. Da nije živio u manastiru vidi se iz dnevnika koji je za 
vrijeme boravka u Crnoj Gori vodio jedan od oficira iz pratnje 
Dolgorukova. U dnevniku je zapisao da su 31. jula u jedan sat iza 
ponoći stigli u manastir sv. Nikola u Donjim Brčelima. Tek “2.- og 
avgusta u 10 časova pre podne dođe u Burčele Stepan Mali na konju 
praćen od nekoliko Crnogoraca.“ U manastiru nije stanovao ni dok je 
boravio u Mainama. Kada je Teodosije Mrkojević postao starješina 
manastira Maine: "Tamo se i naselio, a s njim Zajedno i Vuko Markov, 
jer je celu njegovu kuću zadržao za sebe i svoju pratnju Šćepan Mali". 
A, i što bi, na kraju krajeva, svjetovni vladar Crne Gore stanovao u 
manastiru kada u manastiru nije želio da stanuje ni vladika Petar II, 
zbog čega je i izgradio Biljardu. 


Neistina je da je Stefan Mali tamničio ljude u crkvi: 


Gnusna je laž da je ispod oltara manastirske crkve sv. Nikola bila 
iskopana jama u koju je tamničio ljude. Nije bilo nikakve potrebe da 
pravi tamnicu ispod oltara, najsvetijeg dijela crkve, jer “odmah do 
crkve sjeverno ozidana je jedna kuća, u kojoj su bile četiri podzemne 
sobe; tri sobice više zemlje, a iznad ovih u najgornjem boju opet tri. Na 
zapadnu stranu od ove ozidana je bila sjenica a pred njom peć... U 
ovom manastiru stanovali su po dva, i ponekad i tri kaluđera“ pa je 
mjesta bilo više nego što je potrebno, pa i za tamnicu. "Šćepanova 
tamnica" se pominje kod Carinskog potoka, koji je ispod Donjih Brčela. 


Neistina je da je Stefan Mali sahranjen pored crkve: 


Nije istina da je Stefan sahranjen pored crkve sv. Nikola u Donjim 
Brčelima, jer je sahranjen u njoj. “Kod Crnogoraca su jedino knez i 
vladika sahranjivani u crkvama, u velike grobnice, ukrašene vojničkim 
trofejima i s prekrasnim natpisima u orijentalnom stilu, koji im hvalu 
izražavaju. Takvu počast imao je i Šćepan Mali.“ Grob mu je bio u tzv. 
kripti, skrivanici, “tamnici“, kako su nazivali neveliku jamu u koju se 
ulazi kroz otvor u podu oltarskog dijela crkve. “Stiepan bje s prva 
pogreben izpried crkve sv. Nikole, a dva dana kašnje unutri prenesen i 
u novi grob posried crkve sahranjen." 


Neistina je da je Stefan Mali teško povrijeđen minom: 

Nije istina da se prilikom izgradnje puta ispod Donjih Brčela tako 
povrijedio da do kraja života više nije mogao normalno da funkcioniše. 
U jednom pismu Dubrovčanima, piše: “Evo smo se bili malo ranili i 
slava bogu, raduite se, sade smo lakši.“ Prećerivanja u opisivanju 
posljedica ranjavanja kao naročito teških u funkciji je kasnijeg 
neistinitog, karikaturalnog opisa Stefanove likvidacije. Neistina je i da 
mu je poslije ranjavanja opao ugled kod Crnogoraca. “Ovo ranjavanje 
kao da je dobrodošlo Šćepanu Malom: narod mu je još više postao 
privržen." 


Neistina je da su 1861. uništene kosti Stefana Malog: 


Nije istina da su Stefanove kosti nestale prilikom rekonstrukcije crkve 
1861., ili da su tom prilikom popločane, kao i da je glavni motiv knjaza 
Nikole bio da se produženjem crkve kosti unište ili da im se zatre svaki 
trag. Njihovo uništenje ni u kom slučaju nije čekalo knjaza Nikolu, s 
obzirom da je prošlo 88. godina od smrti Stefana Malog do 
rekonstrukcije crkve 1861. Za to vrijeme promijenila su se 4 Petrovića 
na vlasti, a svakom od njih Stefan je bio kost u grlu, posebno Petru II. 
Dvostrukim produženjem crkve kosti nijesu ni mogle biti popločane, 
prvenstveno zbog toga što su odavno već bile uništene, kao i zbog 
toga što je grob bio u središtu crkve. 


NAPOMENA: Najveći dio citata je iz dvije knjige dr. Rastislava V. 
Petrovića — ,Šćepan Mali zagonetka istorije“ iz 1992. i ,Šćepan Mali 
zagonetka je rešena“ iz 2001. godine 


Autor: Željko V. Jovanović 

